kardosdrur/scandi-wiki huggingface dataset:
Bane Nor

Bane NOR SF er en norsk statsejet virksomhed, der har ansvaret for infrastrukturen på de norske jernbaner. Etableringen af virksomheden blev vedtaget i det norske statsråd 5. februar 2016 med praktisk virkning fra 1. januar 2017, hvor den erstattede Jernbaneverket. Etableringen af virksomheden var en del af Regeringen Solbergs jernbanereform. I etableringsfasen blev den kaldt for Jernbaneinfrastrukturforetaket.

Bane NOR's formål er at sørge for, at jernbaneinfrastrukturen er tilgængelig, effektiv og brugervenlig med henblik på transport af personer og gods på det nationale jernbanenet. Fra samfundets side er det pålagt planlægning, udbygning, forvaltning, drift og vedligeholdelse af det nationale jernbanenet, trafikstyring og forvaltning af jernbaneejendom, som det har ansvaret for i henhold til aftale med Jernbanedirektoratet. Det er hovedsageligt de områder, Jernbaneverket tidligere havde ansvaret for.

Virksomheden ejes af Samferdselsdepartementet Den bliver hovedsageligt finansieret gennem aftaler med Jernbanedirektoratet om forvaltning, drift og vedligeholdelse af eksisterende infrastruktur og udbygning af ny infrastruktur. Dertil kommer indtægter fra salg af tjenester til togselskaber, kørselsafgifter og indtægter knyttet til fast ejendom. 1. maj 2017 overtog Bane NOR desuden ejerskabet af Rom Eiendom fra NSB-koncernen. Det nyerhvervede ejendomsselskab blev samtidig omdøbt til Bane NOR Eiendom.

Organisation 
Bane NOR er inddelt i fem divisioner med hver deres ansvarsområder og fire koncernstabe med fagansvar på tværs af divisionerne.

 Udbygningsdivisionen har ansvar for at planlægge og gennemføre projekter for ny infrastruktur.
 Infrastrukturdivisionen har ansvar for forvaltning, drift og vedligeholdelse, samt investeringsprojekter knyttet til forbedring af eksisterende infrastruktur.
 Kunde- og trafikdivisionen har ansvar for den operative trafikstyring, tjenestekøreplaner, aftaler med togoperatørerne og information til passagererne.
 Knudepunkts- og ejendomsdivisionen har ansvar for at forvalte og udvikle virksomhedens ejendomme.
 Digitaliserings- og teknologidivisionen har ansvar for udvikling og leverancer indenfor digitalisering og teknologi.

Noter

Eksterne henvisninger 
 banenor.no

Jernbanetransport i Norge
Statsejede virksomheder fra Norge
Etableret i 2016
Jernbaneselskaber i Norge
Brahe (exoplanet)

Brahe eller 55 Cancri c (forkortet 55 Cnc-c) er en af fem exoplaneter, der er fundet kredsende om hovedstjernen 55 Cancri A i dobbeltstjernesystemet 55 Cancri, ca. 41 lysår borte i stjernebilledet Krebsen.  

Brahe har et excentrisk kredsløb og kredser en gang i løbet af 44,34 dage. Det er den tredje kendte planet i en afstand fra dens stjerne. Brahe blev opdaget den 13 juni 2002 og har en masse på omkring halvdelen af Saturn. Siden planeten blev opdaget indirekte gennem observationer af sin stjerne, er egenskaber som radius, sammensætning og temperatur ikke kendt. Med en masse, der omtrent svarer til Saturns masse, er det sandsynligt, at Brahe er en gasplanet uden fast overflade.

Astronomi
Jernbanedirektoratet

Jernbanedirektoratet er et norsk statsligt direktorat, der står for strategisk udvikling af togtilbud, fremtidige transportbehov og koordinering af togtransport med andre transportformer. Det har desuden ansvaret for udbud af persontogstrafik. Direktoratet er underlagt Samferdselsdepartementet og har Elisabeth Enger som direktør.

Etableringen af Jernbanedirektoratet blev vedtaget i det norske statsråd 5. februar 2016 med praktisk virkning fra 1. januar 2017. Etableringen af direktoratet er en del af Regeringen Solbergs jernbanereform.

Direktoratet er inddelt i fem afdelinger: Markedsafdelingen, Jernbanestrategiafdelingen, Afdeling for persontrafikaftaler, Afdeling for infrastrukturaftaler og Organisationsafdelingen. Direktoratet har også ansvaret for Norsk Jernbanemuseum og Norsk jernbaneskole.

Noter

Eksterne henvisninger 
 togkonkurranse.no

Forvaltning i Norge
Jernbanetransport i Norge
Etableret i 2016
Louisa Johnson

Louisa Johnson er en engelsk sanger som vandt sæson 12 af det britiske udgave af X Factor

Eksterne henvisninger 

Sangere fra England
X Factor-deltagere
Matt Terry

Matt Terry er en engelsk sanger som vandt sæson 13 af det britiske udgave af x factor

Eksterne henvisninger 

Sangere fra England
X Factor-deltagere
Itana Grbić

Itana Grbić (født 1. september 1996 i Podgorica) er en kvindelig montenegrinsk håndboldspiller, der spiller for franske Brest Bretagne Handball og Montenegros kvindehåndboldlandshold. Grbić er lillesøster til den montenegrinske fodboldspiller Petar Grbić.

Referencer

Eksterne henvisninger 

Håndboldspillere fra Montenegro
Håndboldspillere fra ŽRK Budućnost
Håndboldspillere fra ŽRK Vardar
Personer fra Podgorica
Djurdjina Jauković

Đurđina Jauković (født 24. februar 1997 i Nikšić) er en kvindelig montenegrinsk håndboldspiller, der spiller for Brest Bretagne Handball og Montenegros kvindehåndboldlandshold.

Referencer

Eksterne henvisninger 

Håndboldspillere fra Montenegro
Håndboldspillere ved sommer-OL 2016
Håndboldspillere ved sommer-OL 2020
Deltagere for Montenegro ved sommer-OL 2016
Deltagere for Montenegro ved sommer-OL 2020
Arena Leipzig

Arena Leipzig er en arena i Leipzig, bygget i 2002, der dels benyttes af håndboldklubben HC Leipzig. Der er plads til 8.000 tilskuere til sportslige begivenheder og 12.000 til koncerter.

Eksterne henvisninger 
Arena Leipzig webside
Arena Leipzig inside imagine 

Idrætsanlæg i Tyskland
Håndboldarenaer i Tyskland
Leipzig
Etableret i 2002
HC Leipzig
Lemming Kirke

Lemming Kirke er en sognekirken i Lemming Sogn, Silkeborg Provsti i Århus Stift. Kirken ligger i Silkeborg Kommune; indtil Kommunalreformen i 1970 lå den i Hids Herred i Viborg Amt.

Kirken består af skib og kor samt tårn mod vest. Skibet med bjælkeloft og koret med hvælving er fra romansk tid og har granitkvadre på sokkel med skråkant.

I 1727 blev murene sat om, hvorved alle oprindelige enkeltformer blev udslettet.
Tårnet, hvis underrum (med adgang i vestmuren) er våbenhus. Det er fra slutningen af det 18. århundrede og
af røde mursten. I fløjen står 'F.' og '1786' – F. for Chr. Fischer til Allinggaard. Altertavlen er
i renæssancestil med Kristusfigur i gips. Granitdøbefonten er romansk og prædikestolen i renæssancestil. Der er et pulpitur med åbning i vestgavlen ind til skibet; på gelænderet ses årstallet 1727.

Kilde 
 Beskrivelse af kirken side 759 i Trap Danmark, Kongeriget Danmark, 3. udgave 4 bind : Hjørring, Thisted, Aalborg, Viborg og Randers Amter

Eksterne henvisninger 

 Kirken hos KortTilKirken.dk



Kirker i Århus Stift
Kirker i Silkeborg Kommune
Kirker i Viborg Amt
Ayşe Dudu Tepe

Ayşe Dudu Tepe (født i 1980 i
Esbjerg ) er en dansk radiovært og skribent.
Som radiovært er hun tilknyttet Radio24syv,
mens hun som skribent har skrevet indlæg for DenFri og Information.
I 2007 medvirkede hun i tv-serien Oraklerne, og blev portrætteret i dokumentarfilmen Øde Ø i 2015.

Referencer

Eksterne henvisninger 
 

Radioværter fra Danmark
Stemt uvulær hæmmelyd

Den stemte uvulære hæmmelyd eller approksimant er en konsonant, som bruges i nogle talte sprog. I IPA repræsenteres denne lyd med ⟨ʁ⟩, et omvendt småt majuskel-⟨ʀ⟩, eller, i grov transskription, ⟨ɣ⟩ eller (hvis rotisk) ⟨r⟩. Denne konsonant kaldes, sammen med andre, det gutturale R, når det optræder i europæiske sprog.

Da IPA-symbolet kan stå for både den uvulære hæmmelyd og den uvulære approksimant, kan den frikative natur af denne lyd specificeres ved at tilføje symbolet ⟨̝⟩: ⟨ʁ̝⟩. Omvendt kan approksimanten specificeres ved ⟨̞⟩: ⟨ʁ̞⟩, selvom nogle tekster bruger et hævet ⟨ʶ⟩, hvilket ikke er officiel brug inden for IPA.

For den stemte præuvulære eller postvelære hæmmelyd, se stemt velær hæmmelyd.

Egenskaber 

Den stemte uvulære hæmmelyd er

 Frikativ, hvilket vil sige at den frembringes ved at begrænse luftgennemstrømningen til en snæver kanal ved artikulationsstedet, hvilket medfører turbulens. Det er dog på mange sprog tættere på en approksimant, og intet sprog skelner mellem disse to ved den uvulære udtale.
 Uvulær, hvilket vil sige at den udtales med tungeryggen mod drøblen.
 Stemt, hvilket betyder at stemmebåndene vibrerer under udtalen.
 Oral, hvilket vil sige at luften kun kommer ud gennem munden.
 Central, hvilket vil sige at luften bevæger sig langs tungens midte, frem for rundt om den.
 Pulmonisk, hvilket vil sige, at den udtales ved udelukkende at bruge lungerne og mellemgulvet til at skubbe luften, som i de fleste lyde.

Anvendelse i sprog 

I Vesteuropa spredte en uvulær tremulant, som udtale af rotiske konsonanter, sig fra nordfransk til flere dialekter og registre af baskisk, katalansk, dansk, nederlandsk, tysk, hebræisk, ladino, norsk, occitansk, portugisisk, svensk og jiddisch. Imidlertid er ikke alle disse stadig tremulanter. I brasiliansk-portugisisk er det som regel en velær hæmmelyd [x, ɣ] en ustemt uvulær hæmmelyd [χ] eller en glottal hæmmelyd [h, ɦ], undtagen i Sydbrasilien og Rio de Janeiro, hvor alveolære, velære og uvulære tremulanter og den stemte uvulære hæmmelyd er fremherskende. Da sådanne uvulære rotiske konsonanter ofte ikke kontrasterer med de alveolære, bruger IPA-transskriptioner ofte ⟨r⟩ for lethedens skyld. Se gutturalt R for mere information.

 bemærker, at "[d]er er (...) en komplikation i tilfældet med uvulære frikativer idet formen af ansatsrøret kan være sådan at drøblen vibrerer." Se stemt uvulær hævet ikke-sonorant tremulant for mere information.

Referencer

Bibliografi 

 
 
 
 
 
 
 
 
 
 
 
 
 
 
 
 
 
 
 
 
 

Konsonanter
Finn Trærup-Hansen

Finn Trærup-Hansen (født 1955 i Durup) er en dansk badmintontræner, der har været aktiv i dansk badminton som klubtræner i en række jyske klubber, som landstræner og senest sportschef i Badminton Danmark.

I ungdomsårene dyrkede han badminton, fodbold, håndbold og atletik i fødebyen Durup. I 1980 afsluttede han læreruddannelsen ved Skive Seminarium, hvorefter han blev lærer på Hældagerskolen i Vejle.

Ved VM i København i 1991 var Finn Trærup-Hansen træner og coach for Jens Peter Nierhoff. Efter at have gennemført Dansk Badminton Forbunds elitetræneruddannelse og haft ansvaret for forbundets talentgruppe blev han i januar 1993 landstræner og fik her senere Morten Frost som sportschef. Han stoppede i landstrænerjobbet i juni 1995 og var herefter et par år tilbage i lærergerningen.

Fra januar 1997 til september 1999 var han landstræner i Australien. Her var han med til at sikre to bronzemedaljer ved Commonwealth Games i 1998. Fra september 1999 til marts 2005 var han Performance Director for Badminton England. Han stod i spidsen for udviklingen af landsholdscenteret i Milton Keynes samt de regionale talentcentre. England vandt bronze i OL i Sydney 2000 og sølv ved OL i Athen i 2004.

Fra april 2005 har han stået i spidsen for talent- og elitearbejdet som sportschef i Badminton Danmark. I sine to perioder i dansk badminton har Finn Trærup-Hansen set Danmark vinde fire OL-medaljer, 25 VM-medaljer og 8 hold-VM-medaljer, herunder det første guld til et europæisk hold i herrernes Thomas Cup.

Referencer 

Badmintontrænere fra Danmark
Lovns Halvøen

Lovns Halvøen er en halvø i Limfjorden i den sydvestlige ende af Vesthimmerlands Kommune. Den grænser mod vest til Hvalpsund, mod syd og øst til Louns Bredning og mod nord og nordøst til Himmerland. Ud til Hvalpsund ligger byen Hvalpsund med færgeforbindelse til Sundsøre på halvøen Salling. Øst for Hvalpsund ligger Louns Sø og landsbyen Lovns. Syd for Hvalpsund, og cirka midt må halvøen ligger hovedgården Hessel.

Landskabet
Landskabet er præget af store morænebakker, afgrænset af stedvis stejle skrænter mod Limfjorden. Bakkerne er gennemskåret af kløfter, som er dannet ved erosion, og nogle steder er dalsiderne dækket af egekrat. Lovns Sø var oprindelig en fjordarm, der blev afsnøret af strandvolde. Den blev afvandet i 1925, men genoprettet i 1996. Resten af halvøen er dækket af en del småskove og opdyrkede arealer.

Klinten ved Melbjerg Hoved holdes åben af havet, så man kan se de geologiske lag, der fortæller om halvøens opbygning. Den nederste del af klinten er domineret af gråligt, fedt moræneler med spredte sten, men her ses også lagdelt ler og fint sand. Omtrent 10 meter oppe i klinten findes et lag med store sten. Over denne grænse og til klintens top er de næsten vandrette lag brunlige med grove materialer af sand, grus og sten.

Naturfredning
På den yderste sydlige del af Lovns Halvø er 475 hektar, som består af både private og offentligt ejede arealer, fredet. Her er anlagt omkring 20 km offentlige, afmærkede stier, som blandt andet fører gennem gamle, uspolerede egekrat, enebærkrat og hede.

Klinten i Melbjerg Hoved, på halvøens sydvestkyst, har flotte profiler af forskellige geologiske tidsaldres aflejringer, og rummer desuden en digesvalekoloni. Plantelivet i skov og krat er usædvanlig frodigt og artsrigt. 

De første fredninger i området blev foretaget allerede i 1935 på grund af hasselkrattene med Småbladet Lind, der måske er oprindelige. I årene 1967-69 blev der afsagt nogle fredningskendelser, som gav offentligheden adgang til området. Disse ældre fredninger blev på Danmarks Naturfredningsforenings initiativ suppleret i 1982.

Eksterne kilder og henvisninger

 Om Lovns Sø  på vesthimmerland.dk
Halvøer i Danmark
Limfjorden
Lokaliteter i Vesthimmerlands Kommune
Fredede arealer i Danmark
Bane Nor Eiendom

Bane NOR Eiendom AS, tidligere Rom Eiendom AS, er et norsk ejendomsselskab ejet af Bane NOR. Selskabet har til formål at eje, forvalte, og udvikle fast ejendom, hovedsageligt ved knudepunkter og langs med jernbaner. Selskabet har 200 ansatte, der forvalter ejendomme for anslået 46 mia. NOK. Hovedkontoret ligger i Oslo, og der er regionskontorer i Bergen, Kristiansand, Stavanger, Skien og Trondheim.

Bane Nor Eiendom har en portefølje på 2.850 ejendomme, heraf 337 jernbanestationer. Selskabet har gang i ca. 230 udviklingsprojekter rundt om i Norge. De årlige investeringer er på ca. 1,2 mia. NOK.

Historie 
Baggrunden for selskabet og dest værdier og ejendomme er en omorganisering af ejerskab og ansvar for de norske jernbaner i 1996. På det tidspunkt blev det daværende NSB delt i et trafikselskab, det nuværende NSB, og en infrastrukturetat, Jernbaneverket. Sidstnævnte fik ansvaret for jernbanespor, perroner og ventesale, elektriske anlæg og signal- og sikringsanlæg eller med andre ord alt, hvad der havde med jernbanestationer at gøre. Der var dog en klausul: stationsbygninger bygget før 1996 med tilhørende grunde skulle stadig tilhøre NSB. Dermed fik NSB en stor ejendomsportefølje, der i 2001 blev skilt ud i datterselskabet Rom Eisendom.

I forbindelse med Regeringen Solbergs jernbanereform, der indebærer større fokus på serviceanlæggenes betydning for jernbanens effektivitet, blev ejerskabet af selskabet pr. 1. maj 2017 overført fra NSB til Bane NOR, der havde erstattet Jernbaneverket 1. januar 2017. Samtidig skiftede Rom Eiendom navn til Bane Nor Eiendom.

Noter

Eksterne lenker 
 Officiel hjemmeside

Jernbanetransport i Norge
Statsejede virksomheder fra Norge
Etableret i 2001
New York City FC

New York City FC er en fodboldklub, som ligger i New York og spiller i den bedste amerikanske fodboldrække MLS

Fodboldklubber i USA
Strade Bianche for kvinder

Strade Bianche for kvinder (Strade Bianche Donne), også kaldt Strade Bianche Rosa af italienske medier, er et professionelt cykelløb for kvinder i Toscana, Italien. Løbet afholdes samme dag som  herrernes løb på stort set samme veje, men ruten er kortere.

Løbet har været en del af UCI Women's World Tour siden 2016.

Vindere

Referencer 

 
Etableret i 2015
Strade Bianche for kvinder 2016

Den anden udgave af kvindernes Strade Bianche blev afholdt den 5. marts 2016, i Toscana, Italien. Den britiske verdensmester Lizzie Armitstead vandt løbet i dårligt vejr, foran Katarzyna Niewiadoma og Emma Johansson.

Resultater

Referencer

Eksterne henvisninger

Cykelløb i 2016
2016
Katarzyna Niewiadoma

Katarzyna Niewiadoma (født 29. september 1994) er en polsk cykelrytter, der kører for , Hun blev U23 europamester i landevejscykling i 2015 og 2016, i 2016 vandt hun også sølv i elitekonkurrencen.

Referencer

Eksterne henvisninger 

Kvindelige cykelryttere fra Polen
Cykelryttere ved sommer-OL 2016
Cykelryttere ved sommer-OL 2020
Deltagere for Polen ved sommer-OL 2016
Deltagere for Polen ved sommer-OL 2020
Claus Nørgaard

Claus Nørgaard (født 17. december 1979) er en dansk fodboldtræner.

Baggrund 
Claus Nørgaard er uddannet skolelærer og har en bachelorgrad i idræt. Af træneruddannelse har han den højeste træneruddannelse UEFA Pro License.

Karriere (træner)

IK Skovbakken 
Claus Nørgaards første cheftrænerjob på seniorniveau var med IK Skovbakken i den danske 2.division 2011/12, hvor han i forårets 15 kampe fik 6 sejre, 1 uafgjort og 8 nederlag.

Danmark U/16, U18 og U20 
 : 2 kampe med 2 sejre, 0 uafgjorte og 0 nederlag.
 : 4 kampe med 1 sejr, 3 uafgjorte og 0 nederlag.
 : 2 kampe med 2 sejre, 0 uafgjorte og 0 nederlag.

SønderjyskE 
Han blev den 5. januar 2017 ansat som cheftræner for SønderjyskE på en kontrakt gældende til sommeren 2019.

Esbjerg fB 
Da John Lammers blev fyret som cheftræner i midten af september 2019, blev Nørgaard ansat som ny midlertidig træner.

Danmark U/18 
Efter et kort ophold som assistenttræner i Vejle Boldklub blev Nørgaard i juli 2022 træner for Danmarks U/18-fodboldlandshold.

Brentford F.C. 
I december 2022 stoppede Nørgaard som U/18-landstræner for at blive ny assistenttræner for Thomas Frank i den engelske Premier League-klub Brentford F.C., hvor han erstattede Brian Riemer, som var blevet ny cheftræner for den belgiske klub R.S.C. Anderlecht.

Referencer

Eksterne henvisninger 

Fodboldtrænere fra Danmark
Fodboldtrænere fra Boldklubben Herning Fremad
Fodboldtrænere fra Vejle Boldklub
Fodboldtrænere fra Idrætsklubben Skovbakken
Fodboldtrænere fra Brøndby IF
Fodboldtrænere fra SønderjyskE
Fodboldtrænere fra Esbjerg fB
Feminine Cycling Team

Feminine Cycling Team var et cykelhold fra Tyskland for kvinder, der i 2015 kørte med UCI Women's Team licens. Holdet blev opløst i 2016.

Holdet

2015 

Ophørte cykelhold fra Tyskland
Cykelhold for kvinder
Morris Ginsberg

Morris Ginsberg (14. maj 1889 i Kelmy - 31. august 1970) var en britisk sociolog. Han var medgrundlægger af British Sociological Association og var dens præsident 1955–1957. Han var også med at etablere British Journal of Sociology. I perioden 1942–1943 var han leder for Aristotelian Society og var med at forfatte The Race Question for UNESCO i 1950.

Ginsberg blev født i Kelmy i Rusland (nu i Litauen). Da han var 15 år flyttede han til Storbritannien sammen med sin mor og søstre; faren havde kommet allerede nogle år tidligere. Efter at have taget eksamen i filosofi og sociologi i 1912 blev han beskæftiget ved London School of Economics (LSE) året efter, som assistent for Leonard Trelawny Hobhouse. Ved LSE arbejdede Ginsberg mest med sociologi og statsvidenskab, men også med filosofi. Senere blev han lektor ved University College London, før han i 1930 efterfulgte Hobhouse som professor i sociologi ved LSE.

Værker 
 The material culture and social institutions of the simpler peoples (with L. T. Hobhouse, Wheeler), (1915)
 The Psychology of Society, (1920)
 L. T. Hobhouse (with J. A. Hobson), (1931)
 Studies in Sociology, (1932)
 Sociology, (1934)
 Reason and unreason in society, (1947)
 Oversættelse af Malebranche's Dialogues on Metaphysics and on Religion, The Macmillan Company (1923)
 Essays in Sociology and Social Philosophy (i tre deler): 1. On the Diversity of Morals,  2. , Reason and Unreason in Society, 3. Evolution and Progress, (1956)

Eksterne henvisninger 

 Katalog af Ginsberg papers hos Archives Division  af London School of Economics.

Sociologer fra Storbritannien
Leonard Trelawny Hobhouse

Leonard Trelawny Hobhouse (født 8. september 1864, død 21. juni 1929) var en britisk politisk teoretiker og sociolog, og en af de første og mest kendte talsmændene for socialliberalismen. Hans arbejde, som kulminerede med hans kendte bog Liberalism (1911), indtager en central stilling blandt socialliberalismens grundtekster. Han arbejdede både som akademiker og som journalist, og havde en central rolle i etableringen af sociologi som fag. I 1907 blev han udnævnt til professor i sociologi ved University of London, og var sammen med Edward Westermarck Storbritanniens første professor i faget. Han grundlagde også The Sociological Review, et af de mest anerkendte fagtidsskriftene inden europæisk sociologi. Han var broder af Emily Hobhouse, som blev internationalt kendt for sin aktivisme mod koncentrationslejrene i Syd-Afrika under boerkrigen.

Værker 
 The Labour Movement (1893, nytryk 1912)
 Theory of Knowledge: a contribution to some problems of logic and metaphysics (1896)
 Mind in Evolution (1901)
 Democracy and Reaction (1905)
 Morals in Evolution: a study in comparative ethics (1906, to bd.)
 Liberalism (1911)
 Social Evolution and Political Theory (1911)
 Development and Purpose (1913)
 The Material Culture and Social Institutions of the Simpler Peoples (1915)
 The Metaphysical Theory of the State: a criticism (1918)
 The Rational Good: a study in the logic of practice (1921)
 The Elements of Social Justice (1922)
 Social Development: its nature and conditions (1924)
 Sociology and Philosophy: a centenary collection of essays and articles (1966)

Litteratur 
 Freeden, Michael, Hobhouse, Leonard Trelawny (1864–1929), Oxford Dictionary of National Biography, Oxford University Press, 2004
 Meadowcroft, James (red.), Hobhouse: Liberalism and Other Writings. Cambridge: Cambridge University Press, #1994
 
 

Filosoffer fra Storbritannien
Sociologer fra Storbritannien
Briter i 1800-tallet
Briter i 1900-tallet
Forlag (fremstillingsorganisering)

Forlag var en fremstillingsvirksomhed, der var organiseret således, at vareforædlingen blev udført af de ansatte (som regel landbofolkningen men omkring år 1900 også bybefolkningen) i de enkelte hjem, mens råvareforsyningen og afsætningen af færdigvarer blev styret af hosekræmmere eller købstadskøbmænd.

Håndværk
Industrihistorie
Trofeo Alfredo Binda-Comune di Cittiglio

Trofeo Alfredo Binda-Comune di Cittiglio er et professionel landevejsløb cykling for kvinder, der arrangeres hvert år i Cittiglio og nærliggende kommuner, som ligger i Varese provinsen i den italienske region Lombardiet. Løbet blev etableret i 1974.

Fra 2008 til 2015 var løbet en del af UCI World Cup for kvinder. Siden 2016 har det været en del af UCI Women's World Tour.

Vindere 

Kilde:

Referencer 

 
Etableret i 1974
Anoreksi (flertydig)

Anoreksi (eller Anorexia) kan henvise til:

Spiseforstyrrelser 
 Anorexia nervosa, en nervøs spiseforstyrrelse og den mest almindelige anvendelse af anoreksibegrebet
 Anoreksi (symptom), symptomet på dårlig appetit uanset årsag
 Anorexia mirabilis, mennesker, der sulter sig selv i gudfrygtighed

Forhold 
 Seksuel anoreksi, en mangel på "appetit" for romantisk-seksuel interaktion

Musik 
 Anorexia Nervosa (band) et fransk symfonisk black metal-band
 Anorexia Nervosa, et album i to dele bestående af Anorexia (album) og Nervosa (album), af bandet Showbread